বিভিন্ন দেশীয় রাজ্যের প্রশাসনিক বিভাগ সংযুক্তি এবং একত্রীত করে একটি রাজনৈতিক ও প্রশাসনিক সত্ত্বা তৈরির কাজ সহজ ছিল না। এর কারণ ছিল ঐ রাজ্যসমূহের মধ্যকার প্রতিদ্বন্দ্বিতা। প্রাক্তন [[কেন্দ্রীয় ভারত এজেন্সি]]র (যার দেশীয় রাজ্যসমূহ [[বিন্ধ্য প্রদেশ]] নামক দেশীয় ইউনিয়নে সংযুক্ত হয়) দুই দলের মধ্যে প্রতিদ্বন্দ্বিতা এত বেশি ছিল যে ভারত সরকার রাজ্যের শাসকদের মধ্যে পুরানো সংযুক্তির চুক্তি বাতিল করে নতুন সংযুক্তির চুক্তি স্বাক্ষর করাতে বাধ্য হন এবং প্রধান কমিশনারের রাজ্য হিসেবে সরাসরি নিয়ন্ত্রণ নিজেদের হাতে তুলে নেয়। ফলাফলে ভারত সরকার বা স্বরাষ্ট্র মন্ত্রণালয় সংযুক্তি থেকে সন্তুষ্ট হতে পারেনা। ডিসেম্বরের ১৯৪৭ সালে মেনন পরামর্শ দেন যেন রাজ্যের শাসকবর্গ "জনপ্রিয় সরকার প্রতিষ্ঠার দিকে কার্যকরী পদক্ষেপ" গ্রহণ করে। স্বরাষ্ট্র মন্ত্রণালয় এই পরামর্শ গ্রহণ করে। সংযুক্ত দেশীয় ইউনিয়নের রাজপ্রমুখগণ বিশেষ এক চুক্তি স্বাক্ষর করে, যেন একত্রে তারা সাংবিধানিক মোনার্ক হিসেবে কাজ করেন। এর অর্থ হল তাদের ক্ষমতা থাকছে "দ্য ফ্যাক্টো" হিসেবে, প্রায় প্রাক্তন ব্রিটিশ শাসনাধীন প্রদেশের [[ভারতের গভর্নর|গভর্নর]] হিসেবে। এভাবে ঐ সকল অঞ্চলের জনগণ ভারতের বাকি জনগণের মতই দায়িত্বপ্রাপ্ত সরকারের অধীনে ছিল।

এই প্রক্রিয়ার ফলাফলকে ব্যাখ্যা করা হয় ভারত সরকারের সর্বপ্রধানত্ব ঘোষণার আরো বৃহত্তর রূপ হিসেবে। যদিও ব্রিটিশ বিবৃতি অনুযায়ী সর্বপ্রধানত্ব ক্ষমতার স্থানান্তরের মাধ্যমে অবসান হওয়ার কথা ছিল, কিন্তু কংগ্রেসের পদক্ষেপ সর্বদাই এমন ছিল যে স্বাধীন ভারত সর্বময় ক্ষমতার সর্বোচ্চ স্থানে থাকবে।

[[চিত্র:India Administrative Divisions 1951.svg|thumb|১৯৫১ সালে ভারতের রাজ্যসমূহ]]

চাপ এবং কূটনৈতিক অবস্থা
গণতন্ত্রায়ন
পুনর্বণ্টন
তথ্যসূত্র